JY LEES NOU Dinsdagdromer: Hoe kan jy 2020 goed eindig?
Die maand groet ons amper en dis weer tyd vir Dinsdagdromer!
Vir raad en inspirasie, klop ons en Donnalee Roberts aan by Melinda Bam. Hierdie voormalige Mej. Suid-Afrika is lief vir die buitelug, oefening en - soos ons tydens die inperking gesien het - teken sy ook! Sy's ook lief om vroue te ondersteun en vrouegemeenskappe te versterk. Daarom kry ons graag by haar wenke oor hoe sy gemotiveerd bly, ongeag of dit vir 'n resies of projek is.
Die sakevrou en voormalige Mej. Suid-Afrika, @melindabam , kuier vandeesmaand op SARIE se virtuele rusbank vir #Dinsdagdromer. Kaartjies nou beskikbaar - link in bio. ??
A post shared by SARIE Tydskrif (@sarietydskrif) on Oct 20, 2020 at 8:55am PDT
Die bekende fotograaf Jenni Elizabeth gaan ons ook wys hoe om die mooi in elke dag se oomblikke raak te sien – en dit vas te vang. Jenni deel wenke vir foto's op sosiale media, vakansiekiekies en sommer net hoe om jouself en jou wêreld te verewig. Met hierdie slimfoon-werkswinkel leer ons hoe jy mooi foto's neem met wat jy by jou huis het en hoe jy vanjaar 'n "flatlay" kan skep as geskenk vir jou geliefdes. Sy glo vas dat 'n foto die perfekte geskenk kan wees as dit gevul is met spesiale en sentimentele elemente. Jy het niks meer nodig nie!